The View in Mabalingwe bied verblyf op 'n koppie in die Groot 5 Mabalingwe Wildreservaat, ‘n malaria-vrye area net 130 km van Pretoria af. Dié selfsorghuis spog met 'n ongelooflike uitsig oor die dam en op die berge en is ideaal vir gesinne wat lief is vir die natuur of vir paartjies op soek na 'n romantiese wegbreek. Ontspan op die stoep vanwaar jy die seekoeie kan sien en hoor vroegoggend na die leeus se gebrul en die visarend se geroep.
Dié selfsorghuis bied slaapplek aan 6 volwassenes en 2 kinders en beskik oor 3 slaapkamers en twee badkamers. Die hoofslaapkamer het 'n koningingrootte-bed en 'n en suite-badkamer met 'n roman…
Dié selfsorghuis bied slaapplek aan 6 volwassenes en 2 kinders en beskik oor 3 slaapkamers en twee badkamers. Die hoofslaapkamer het 'n koningingrootte-bed en 'n en suite-badkamer met 'n romantiese bad. Die tweede slaapkamer het 'n koninggrootte-bed en albei kamers bied mooi uitsigte oor die dam. Die derde kamer het 2 enkelbeddens en 'n koningingrootte-bed.
Die huis het ook 'n oopplan-kombuis, -sitarea en -eetarea en daar is 'n buitestort met warm water. Die kombuis is ten volle toegerus vir selfsorg met 'n stoof, oond, yskas-vrieskas en 'n mikrogolfoond. Die leefarea het 'n TV met vol DStv.
Daar is 'n privaat boma vir laatnag-braai onder die sterre en ‘n privaat swembad vir afkoel onder die bosveldson. ‘n Daaglikse skoonmaakdiens is ingesluit en daar is parkeerplek onder 'n skadunet vir 2 voertuie.
Ons gee graag afslag vir besprekings in die middel van die week vir wittebroodspaartjies of paartjies wat hulle huweliksherdenking vier.
Geniet 'n gratis wildrit in jou eie voertuig of bespreek 'n wildrit in Mabalingwe se safari-voertuie by ontvangs. Daar is ander doendinge soos nag-wildritte, voëlkyk en perdry.
Mabalingwe bied ook gratis doendinge soos putt-putt, tennisbane, 'n muurbalbaan, 'n pooltafel, speelkamer vir kinders, tafeltennis, 'n groot skaakstel en swembaddens insluitend 2 verhitte swembaddens.
Die plaaswinkel is oop vir besoekers gedurende die dag en daar is 'n restaurant met uitsigte oor die dam.
The View in Mabalingwe is 'n bosveld-ervaring wat jy vir altyd sal onthou!
'n Bespreking by The View in Mabalingwe sluit in:
Gaste wat na The View In Mabalingwe gekyk het, het ook belangstelling getoon in die volgende lekke plekke:
R516, Mabalingwe Wildreservaat, Bela-bela, 0480, Limpopo